Arkkuvene

Arkkuvene on kaapparilordi Mihawkin hyvin epäkäytännöllinen lautan näköinen vene, josta huutonauretaan ympäri maailman. Se on virallisesti toisiksi surkein laineita halkova räpellys heti Mustaparran laivan jälkeen. Ulkoasultaan se muistuttaa arkkua, jota koristaa kaksi kynttilää sekä hänen miekan muotoinen purje.
== Epäkäytännöllisyys ==
Mihawkin vene on hengenvaarallinen ja merikelvoton jo pelkästään siksi, että se on vene. Jo pienet aallot saavat sen heilumaan vimmatusti, kastellen samalla koko veneen kannen, sillä se ei ole edes metriä merenpinnan yläpuolella. Lisäksi aallot sammuttavat jatkuvasti arkkuveneen kynttilät, ja jos eivät sammuta, sulaa kynttilät itsekseen hetkessä olemattomiin. Tämä aiheuttaa etenkin tyynellä säällä paloturvallisuusriskin. Sateella kynttilät eivät pala ollenkaan, joka on nolo näky, mikäli Mihawk yrittää tehdä eeppistä paikalle saapumista.
Arkkuveneessä ei ole mitään millä ohjata sitä. Veneestä puuttuu niin airot kuin peräsin, joten Mihawk on täysin aaltojen ja tuulen varassa. Toisaalta suunnistaminenkin olisi muutenkin haasteellista, sillä Mihawkilla ei ole kompassia tai lokitikkua. Vaikka Mihawkilla onkin veneessään purje, se on aivan liian iso, eikä sitä voi edes oikeaoppisesti kiinnittää alaosasta mihinkään. Mikäli purjeen avaa, se vain heiluu holtittomasti tuulessa, läimien enemmän tai vähemmän Mihawkia naamalle tai peittäen näkyvyyden.
Koko komeuden kruunaa Mihawkin istuinosa, jolla hän jalat ristissä odottelee seuraavaa saalistaan. Kaikista veneen heilumisista huolimatta hän pysyy paikoillaan, sillä hänen selässään oleva Musta miekka menee kannen läpi. Tämäkin on naurettavaa suunnittelutyötä, sillä mikäli Mihawk ikinä poistuu miekkansa kanssa veneestä, jää sen pohjaan aukko, josta merivesi pääsee lautan läpi, upottaen sen hitaasti mutta varmasti.
== Näyttävät sisääntulot ==
Vaikka Mihawk onnistuikin rupuisella venhollaan hoitamaan täydellisesti sisääntulonsa Baratiella, hän ei ole lähes koskaan muulloin yhtä onnekas. On enemmän sääntö kuin poikkeus, että Mihawkin vene kellahtaa kumoon jossain vaiheessa matkaa.
Toisinaan merellä on liian tyyntä, ja Mihawkin lautta pysähtyy nolosti parinkymmenen metrin päähän rannasta, kuten Mihawkin vieraillessa Shanksin luona. Onneksi Punatukkapiraatit kuitenkin pelastivat tilanteen vetämällä venhon rantaan, ja sarjan leikkaaja jätti tarkoituksellisesti avun annon näyttämättä, jotta Mihawkin saapuminen olisi näyttävä.
Category:Laivat